CELEX: 62019TN0561
Language: el
Date: 2019-08-13 00:00:00
Title: Υπόθεση T-561/19: Προσφυγή της 13ης Αυγούστου 2019 — Lípidos Santiga κατά Επιτροπής

30.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/73
            
         
      Προσφυγή της 13ης Αυγούστου 2019 — Lípidos Santiga κατά Επιτροπής
      (Υπόθεση T-561/19)
      (2019/C 328/81)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Lípidos Santiga, SA (Santa Perpètua de Mogoda, Ισπανία) (εκπρόσωπος: P. Muñiz Fernández, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει το άρθρο 3 του κατ’ εξουσιοδότηση κανονισμού (ΕΕ) 2019/807 της Επιτροπής, της 13ης Μαρτίου 2019, για τη συμπλήρωση της οδηγίας (ΕΕ) 2018/2001 του Ευρωπαϊκού Κοινοβουλίου και του Συμβουλίου όσον αφορά τον καθορισμό των πρώτων υλών υψηλού κινδύνου έμμεσης αλλαγής της χρήσης γης για τις οποίες παρατηρείται σημαντική επέκταση της περιοχής παραγωγής σε εκτάσεις με υψηλά αποθέματα άνθρακα και για την πιστοποίηση των βιοκαυσίμων, βιορευστών και καυσίμων βιομάζας χαμηλού κινδύνου έμμεσης αλλαγής της χρήσης γης, καθώς και το παράρτημα του εν λόγω κανονισμού·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο ακυρώσεως προβάλλεται ότι η σε παγκόσμιο επίπεδο προσέγγιση της καθής, ως αποτέλεσμα της οποίας το φοινικέλαιο χαρακτηρίζεται ως πρώτη ύλη υψηλού κινδύνου έμμεσης αλλαγής της χρήσης γης, είναι δυσανάλογη.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η καθής υπέπεσε σε πρόδηλη πλάνη εκτιμήσεως αποφασίζοντας ότι το φοινικέλαιο, ανεξαρτήτως προελεύσεως, αποτελεί πρώτη ύλη υψηλού κινδύνου έμμεσης αλλαγής της χρήσης γης.
               
            
                  3.
               
               
                  Με τον τρίτο λόγο ακυρώσεως προβάλλεται ότι τα κριτήρια για την κατάταξη του φοινικέλαιου ως πρώτης ύλης υψηλού κινδύνου έμμεσης αλλαγής της χρήσης γης εισάγουν δυσμενείς διακρίσεις.
               
            
                  4.
               
               
                  Με τον τέταρτο λόγο ακυρώσεως προβάλλεται ότι η Επιτροπή παρέλειψε να διενεργήσει την αναγκαία εκτίμηση επιπτώσεων πριν την έκδοση του επίδικου κανονισμού.
               
            
                  5.
               
               
                  Με τον πέμπτο λόγο ακυρώσεως προβάλλεται ότι η Επιτροπή παρέλειψε να αιτιολογήσει τη διαμόρφωση του τύπου που χρησιμοποιήθηκε για τον χαρακτηρισμό του φοινικέλαιου ως πρώτης ύλης υψηλού κινδύνου έμμεσης αλλαγής της χρήσης γης.